Diari Oficial de la Generalitat Valenciana


Sumari del DOGV 6036, del 16-06-2009 (2009/6171)

Judici verbal de desnonament per falta de pagament 001266/2008. Notificació de la sentència al representant legal del Palacio del Canónigo.
-------------------------------------------------------------------------------------------------------------------------------------------

### Dades del document

Número de DOGV
:   6036

Data del DOGV
:   16-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/6171


Data del document
:   13-05-2009

Organisme emissor
:   Jutjat de Primera Instància Número 1 de València

Tipus de document
:   Edicte

Judici verbal de desnonament per falta de pagament 001266/2008. Notificació de la sentència al representant legal del Palacio del Canónigo. [2009/6171]  
Judici verbal (desnonament per falta de pagament) 001266/2008.  
Part demandant: Beatriz Gallego Ferrandis.  
Part demandada: Palacio de Canónigo, SL.  
En el judici esmentat s'ha dictat la resolució en l'encapçalament i el peu de la qual consta el que segueix:  
«Sentència número 300  
València, 23 d'abril de 2009  
Juan Carlos Mompó Castañeda, magistrat jutge titular del Jutjat de Primera Instància número 1 de València, he vist estes actuacions de judici verbal (desnonament per falta de pagament) 001266/2008, seguides a instàncies de Beatriz Gallego Ferrandis, que ha sigut representada per la procuradora dels tribunals María José Requena González i assistida jurídicament pel lletrat José A. Santos Guillem contra Palacio de Canónigo, SL, en rebel·lia processal.  
Dispositiva  
Estime la demanda formulada a instàncies de Beatriz Gallego Ferrandis, que ha sigut representada per la procuradora dels tribunals María José Requena González, contra Palacio de Canónigo, SL, en rebel·lia processal, i declare resolt el contracte d'arrendament subscrit amb la demandada de l'habitatge a Benimamet, plaça del Canonge, número 1, i condemne el demandat a deixar lliure, vacu, expedit i a disposició de l'actora l'habitatge dit, i l'advertisc del llançament si no el desallotja dins del termini legal, i condemne el demandat a pagar a l'actor la quantitat de 27.078,97 euros que comprén les rendes fins a abril de 2009, com també l'IBI de l'any 2009, i les que es produïsquen fins al desallotjament efectiu de l'habitatge i interessos legals i tot això amb imposició expressa de les costes a la demandada.  
Manera d'impugnació: mitjançant un recurs d'apel·lació davant l'Audiència Provincial de València (article 455 de la Llei d'Enjudiciament Civil nova).  
El recurs es prepararà mitjançant un escrit presentat en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, on es manifeste la voluntat de recórrer, amb indicació dels pronunciaments que impugna (article 457.2 de la Llei d'Enjudiciament Civil nova). Esta és la meua sentència, que pronuncie, mane i firme.  
Aclarida per la interlocutòria de data 30 d'abril de 2009, que conté la part dispositiva següent: s'aclareix la sentència número 300/2009, de data 23 d'abril de 2009, en el sentit següent: que en la dispositiva de la sentència, tal como sol·licita la part actora, ha de constar "condemne el demandat a pagar a l'actor la quantitat de 27.078,97 euros, que comprén agost i setembre de 2008 i març i abril de 2009 i l'IBI de 2008 i 2009".»  
Atés que es desconeix el domicili o la residència del representant legal de Palacio del Canónigo s'ha acordat publicar este edicte per a dur a efecte la diligència de notificació de la sentència.  
València, 13 de maig de 2009.- La secretària judicial: Milagros Burillo Orrico.